Den Vest-Sjællandske Avis, 1823-04-19
Det andet gamle Land, som Napoleon aabenbart har ført paa nye ind i Historien er Ægypten. Jkke enhver Paavirkning paa disse Egnes tilkommende Tilstand har ophørt med den Franske Armees Tilbagetog. Man læse kun det nye Skrift af Hr. Girard: Memoire sur Pagriculture, Lindustrie et la commerce de Egypte, Paris 1822, og man vil neppe kunne tvivle paa at Enropa jo har megen Aarsag til at være opmærksom paa de Forandringer, som foregaae ved Nilens Bredder, og at det tidlig eller sildig ikke kan slaae feil, at det vil faae en stor Jndflydelse paa Europas Skiedne. Ægypten er ligesom Amerika et nyt og stort Plantested for Culturen; men har man Grund til at befrygte at Amerika vil med Tiden udsuge Europas Livskraft, saa tør man paa den anden Side haabe at Ægypten vil blive det Land hvorigiennem en nye Kraft og Sundhed vil blive indgydet i dets gamle Legeme. J Revue encyclopediqve siger en Recensent i Anledning af Hr. Girards Skrift: den Ægyptiske Expedition tilbereder disse Egne en glimrende Fremtid; men det Gode, som den havde til Formaal kunde ikke udføres, dog er Ægyptens Skjebne kun udsat. Den Kæmpemagt, som har reist sig i Jndien og som besidder Sydspidsen af Afrika og som opretter et nyt Rige i den 5te Verdensdeel, vil i Ægypten træde i de Franskes Sted, ligesom den har fulgt dem i Besiddelsen af de Joniske Øer og Malta. Det er upaatvivleligt, at ingen Colonie kan være mere vigtig og selv meere nødvendig for England, end Ægypten, især ved det Tyrkiske Riges forestaaende og uundgaaelige Undergang, og ved Amerikas, og især det sydliges Uafhængighed, baade for at conservere Besiddelsen af Ostindien og tillige for at faae den hele Asiatiske og Afrikanske Handel i sine Hænder; men saalænge den nærværende store Mand lever, som nu fører Scepteret i Ægypten, saa vil det blive vanskeligt at udføre denne Plan. Man kan imidlertid heraf giøre sig en Forestilling om hvilken Kamp og hvilke Begivenheder vi kunne see imøde, og hvilke store Tildragelse de Ting, som nu foregaae og daglig meere udvikles, ville med Tiden have tilfølge. Hr. Girards Skrift, kan allene være nok til at bestemme den Engelske Regiering til vedholdende at forfølge den Plan at tage Nilens Bredder i Besiddelse; hvilket Land kunde meere svare til dens Hensigter end dette Ægypten, som kan stille et talrigt Folk til dens Disposition, et Folk, som er lærvilligt, lydigt aldeles agerdyrkende og som vilde være dem den Velgierning skyldig at besidde en fast Regiering og Lovgivning og Sikkerhed for Eiendom og personlig Friehed. Siden de Franske toge Ægypten i Besiddelse, saa ere nye Veie blevne aabnede for dette Lands Handel, og Jndustrien har gjort nogle Fremskridt, hvorved Arbeidslønnen er bleven forhøiet. Ægypten var og vil stedse vedblive at være Kornkammeret for Landene i Middelhavet og den cultiverede Jordbund kan endnu blive udvidet, da Vandet kan ved Maskiner bringes til høiere Egne; thi Tyrkernes barbariske og forsømmelige Administration har forvoldet, at selv de gamle Canaler ere forfaldne. Ved Ægyptens nærværende Tilstand er meget tilbage at forbedre og meget at skabe af nyt. Ægypten behøver desuden ikke at indskrænkes til sin nærværende Grændse, da den i en civiliseret Regierings Besiddelse vil blive udstrakt til hele Nilens Leie dette er jo allerede Formaalet for Paschaen af Ægyptens Bestræbelser. Derpaa ville alle dens Strømme kun tiene til at vande den samme Stat og bringe Metallerne, Tømmeret og andre brændbare Materialier ned til Havet for dermed at forsørge de lavere liggende Egne. Oprettelsen af en stor Stat i et Hjørne af Afrika. Forbindelsen med de meest berømte Lande i Asien kunne igien hæve denne Verdensdeel og selv tiene til at betvinge det Afrikanske Barbarie i sit inderste Opholdsted. Betragtet fra dette Synspunkt erholder Ægypten en nye Vigtighed. Dette begunstigede Land viser sig udrustet med alle Naturens Gaver, overalt besidder Jordbunden en beundringsværdig Frugtbarhed. Her straaler en bestandig reen Himmel, hisset befugter en hyppig Regn Landet. Forfriskende Skove bedække Biergene, rense Luften og frembringe i Nærheden af Æqvator et evigt Forsvar. Det vil sige i det sydtige Nubien og Abyssinien; thi i Ægypten selv regner det kun saare lidet og der sees ingen Skove paa Biergene. Handelsforbindelser, som saa let kan indgaaes saavel med Europa som Ostindien, og en indvortes med Civilisationen stigende Handel vilde anvise dette Land en stor Bestemmelse i Verden. Den Mand, som for nærværende Tid regierer i Ægypten abner dette Lands Betydning, ligesom han abner Civilisationens Værd og er virksom for den. Men tager en Europæisk Regiering det engang i Besiddelse, saa ville Fremskridtene, blive kjæmpemæssige. Vore Børn ville eengang opleve det; thi her er een af de Hævere, hvorved Tidens Byrde kan blive satte i Bevægelse. En nye Skabning i Grækenland og Ægypten vil komme til at berøre alle Europæiske Jnterresser, og især vil den tiene til en meget nødvendig Afledningskanal for vor Overbefolkning af den dannede Classe. Saaledes virker Naturen, saaledes virker Historien i det Store, nye Vægter blive satte ind i Hiulværket, imod hvilke Fordommene og den afmægtige Vilkaarlighed, hensvinder som et Støv naar den store Maskine for Menneskeslægtens Udvikling sætter sig i Bevægelse. Dette er Sandhed, den store Sandhed, som lyser frem af Studiet af Menneskeslægtens Historie. Visse store Jdeer, udkastede af en høiere Mand, gaae igiennem Menneskelivet, som igiennem Naturen, i det Enkelte overlades Menneskene til Spillerummet af deres Frihed, som dog vist ogsaa er underkastet høiere Synspunkter, hvilke ville blive aabenbarede for os, naar Evighedens Slør først bliver løftet. Hvad har derfore det kortsynede Menneske at giøre? blot at følge Retfærdighedens og Menneskelighedens eller Dydens Grundsætninger og at overlade det for ham ubekiendte Udfald af sine Foretagender til den altbestyrende Viisdom.